કોલકાતા – ઈંગ્લેન્ડની ધરતી પર પાંચ ટેસ્ટ મેચોની શ્રેણી ભારતીય ટીમ 1-3થી શરમજનક રીતે હારી ચૂકી છે ત્યારે દેશભરમાં ક્રિકેટપ્રેમીઓ ટીમ ઈન્ડિયાનાં પરફોર્મન્સથી ચીડાઈ ગયાં છે. ભારતીય ક્રિકેટ ટીમના ભૂતપૂર્વ કેપ્ટન સૌરવ ગાંગુલી પણ એમાંથી બાકાત નથી. એમણે આજે જણાવ્યું છે કે વિદેશપ્રવાસો વખતે ભારતીય ટીમની બેટિંગની વારંવાર થતી નિષ્ફળતા માટે હેડ કોચ રવિ શાસ્ત્રી તથા બેટિંગ કોચ સંજય બાંગડને જવાબદાર ગણવા જોઈએ.